Éji találka
A szürke tenger – a föld barna sávja
A halvány félhold, mind lejjebbre szállva –
S tüzes gyürűi megrémült haboknak, 
Mik álmukból riadva, felragyognak,
A mint a csónak, az öbölbe menve,
Bevégzi útját iszapos fövenybe'…

Mérföldnyi parti út, tengerszagú–
Három mezőn túl egy major-kapú –
Kopogtatás az ablak-üvegen,
Gyufa kékfényü serczegése benn –
S oly halk szavak (félők és boldogok),
Hogy hallani, két szív hogyan dobog…

Versek